Diari Oficial de la Generalitat Valenciana


Sumari del DOGV 9307, del 28-03-2022 (2022/2330)

RESOLUCIÓ de 16 de març de 2022, de la Conselleria d'Hisenda i Model Econòmic, per la qual s'autoritza una transferència de crèdits del capítol 2 al capítol 4 en el programa 125.10, Administració local i organització territorial del Consell, de la Presidència de la Generalitat, per import de 250.800 euros. Expedient 05.003/22-014.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9307

Data del DOGV
:   28-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2330


Data del document
:   16-03-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 16 de març de 2022, de la Conselleria d'Hisenda i Model Econòmic, per la qual s'autoritza una transferència de crèdits del capítol 2 al capítol 4 en el programa 125.10, Administració local i organització territorial del Consell, de la Presidència de la Generalitat, per import de 250.800 euros. Expedient 05.003/22-014. [2022/2330]  
El Decret llei 1/2021, de 22 de gener, del Consell, té per objecte aprovar i regular el pla «Resistir», que inclou ajudes parèntesis destinades als municipis de la Comunitat Valenciana per a escometre actuacions encaminades a pal·liar les conseqüències de la pandèmia sobre els sectors productius més afectats. L'article 35 de la Llei 7/2021, de 29 de desembre, de la Generalitat, de mesures fiscals, de gestió administrativa i financera i d'organització de la Generalitat per a 2022, afig la disposició addicional quarta en el Decret llei 1/2021, de 22 de gener, del Consell, que estableix que els municipis que figuren en l'annex i acrediten insuficiència en les quantitats consignades per a poder complir els criteris de distribució previstos en el decret llei, podran sol·licitar un increment de crèdit.  
Per això, el director general d'Administració Local informa que la línia T1017, «Transferències per al Pla d'ajudes Resistir», del capítol 4 del programa 125.10, Administració local i organització territorial del Consell, dotada inicialment amb un import de 350.000 euros, no disposa de crèdit suficient per a atendre les sol·licituds d'ajudes formulades per treballadors autònoms o microempreses amb un màxim de 10 treballadors, per un import de 250.800 euros.  
En conseqüència, la Presidència de la Generalitat proposa, per a cobrir aquestes necessitats, una transferència de crèdit del capítol 2, que disposa de disponibilitat de crèdit no afecte a compromís de despeses ni a finançament condicionat, a fi d'incrementar la línia T1017, «Transferències per al Pla d'ajudes Resistir», en l'annex de transferències i subvencions corrents del programa 125.10, Administració local i organització territorial del Consell, per l'esmentat import.  
A aquest efecte i en virtut del que estableixen els articles 21 i 24 de la Llei 8/2021, de pressupostos de la Generalitat per a l'exercici 2022, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en l'aplicació 22.97.10.465.81.1, per import de 250.800 euros.  
  
Segon  
Autoritzar un increment de crèdit en l'aplicació 87.97.06.410.96.0 per import de 250.800 euros, que permet incrementar la dotació de la línia de transferència T1017, «Transferències per al Pla d'ajudes Resistir», d'acord amb el detall següent:  
  
Codi Denominació Dotació anterior Modif. alta/baixa Dotació actual  
T1017 Transferències per al Pla d'ajudes Resistir 350.000,62 596.456,07 582.376,00  
  
  
València, 16 de març de 2022.- El conseller d'Hisenda i Model Econòmic: Vicent Soler i Marco.